S-1277/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 17. nóvember 2009, á hendur E-kk-þgf E-kk-þgf A-kk-þgf, kt. 000000-0000, Granaskjóli 34, Reykjavík, og E-kk-þgf K-kk-þgf G-kk-þgf, kt. 000000-0000, Tjarnarbóli 14, Seltjarnarnesi, fyrir eftirtalin brot framin á árinu 2009, nema annað sé tekið fram:

I.

Gegn ákærðu báðum:

Gripdeild með því að hafa, mánudaginn 29. september 2008, í verslun Hagkaupa, Smáralind, Kópavogi, tekið Phillips 32“ LCD flatskjá að verðmæti kr. 169.999, og sett hann í innkaupakörfu sem ákærði E-kk-nf K-kk-nf gekk með út úr versluninni án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

Líkamsárás með því að hafa, aðfaranótt föstudagsins 17. júlí 2009, fyrir utan verslunina 10-11, Engihjalla 8, Kópavogi, ráðist að D-kk-þgf S-kk-þgf, kt. 000000-0000, þar sem ákærðu kýldu hann hvor um sig einu hnefahöggi í höfuð og háls, með þeim afleiðingum að hann hlaut yfirborðsáverka á höfði og hálsi.

Telst brot þetta varða við 1. mgr. 217. gr. almennra hegningarlaga.

II.

Gegn ákærða E-kk-þgf K-kk-þgf fyrir eignaspjöll með því að hafa, sunnudaginn 30. ágúst, sparkað í útidyrahurð hússins við Hringbraut 90, Reykjavík, með þeim afleiðingum að hún skemmdist.

Telst brot þetta varða við 1. mgr. 257. gr. almennra hegningarlaga.

(...)

Þess er krafist að ákærðu verði dæmdir til refsingar og til greiðslu alls sakarkostnaðar (...).

Við þingfestingu var mál meðákærða E-kk-ef A-kk-ef A-kk-ef skilið frá og verður það dæmt sérstaklega, sbr. 2. mgr. 169. gr. laga um meðferð sakamála nr. 88/2008.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1991. Samkvæmt sakavottorði hlaut hann 14. mars 2008 4 mánaða skilorðsdóm fyrir þjófnað, gripdeild, eignaspjöll, nytjastuld og umferðarlagabrot. Þann 17. desember 2008 hlaut ákærði svo 30 daga skilorðsdóm fyrir þjófnað, nytjastuld og umferðarlagabrot, en þar var um hegningarauka að ræða. Með broti sínu samkvæmt 2. ákærulið hefur ákærði rofið skilorð dómsins frá 14. mars 2008, en refsing verður að öðru leyti ákveðin sem hegningarauki. Með hliðsjón af 60. gr., sbr. 77. og 78. gr. almennra hegningarlaga verða fyrrgreindir skilorðsdómar teknir upp og ákærða dæmd refsing fyrir öll málin. Við ákvörðun refsingar ákærða verður litið til þess að hann er ungur að árum og hefur játað brot sín hreinskilnislega. Þykir refsing ákærða hæfilega ákveðin fangelsi í sex mánuði, en rétt þykir að fresta fullnustu refsingarinnar svo sem í dómsorði greinir.

Þá greiði ákærði 17.700 krónur í sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, E-kk-nf K-kk-nf G-kk-nf, sæti fangelsi í sex mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 17.700 krónur í sakarkostnað.